universiteite – praag.co.za
Die Universiteit van Suid-Afrika (Unisa) was ‘n baanbreker op die gebied van afstandsonderrig. In 1946 het Unisa begin oorskakel van bloot ‘n eksaminerende instansie na die verskaffing van tersiêre onderrig oor die pos, waarmee in 1947 begin is. Aanvanklik was … Lees verder
Skrywer Leon LemmerGepubliseer op 30 November 2019 Kategorieë Leon Lemmer, RubriekeSleutelwoord Maurice Boucher, Milo Yiannopoulos, Samuel Pauw, Unisa, universiteiteLewer kommentaar op Leon Lemmer: Die verpolitisering van universiteite
Gratis Telkom-data aan studente wat wil studeer
Telkom het bevestig dat hulle gratis data beskikbaar gaan stel aan studente wat weens die voortslepende betogings nie toegang tot hul studiemateriaal kan kry nie.
Die maatskappy sê hy is daartoe verbind om onderwys in Suid-Afrika te steun, het RSG … Lees verder
Skrywer praagGepubliseer op 20 Oktober 2016 Kategorieë Nuus, Suider-AfrikaSleutelwoord data, kampus, oproer, Telkom, universiteite1 Kommentaar op Gratis Telkom-data aan studente wat wil studeer » Boerekos op Kyknet Boerekos op Kyknet | Dine van Zyl
Boerekos op Kyknet
Die hele besigheid van ‘n reeks oor boerekos het begin toe ek ‘n program op BBC Food kyk. Ek dag, ja nee, ek kan daai Jamie Oliver niks leer oor die wonderlike Mediterreense kos nie – maar hy kan vir my niks leer oor boerekos nie.
Ek was besig om “Die Groot Boerekosboek” te skryf – nee wag nou, hou vas aan jou roksak, handsak, sysak, broeksak, dit verskyn eers in Junie. My kop was vol boerekos. Ek het boerekos gekook, geëet, geleef. Nóú was dit die regte tyd om ‘n televisiereeks oor boerekos te maak.
Saam met Riaan Badenhorst van Pieter Cilliers Produksies – julle ken sy werk op Kwêla – het ons boerekos herontdek. Ons het elandpot gekook onder rotskuns van elande, ons het waterblommetjiebredie gemaak op die oewer van die Breede, ons het harders gebraai aan die Weskus, ons het Hertzoggies gebak in die Strandveld, ons het koeksisters hoor sis in die stroop op Caledon, bros van buite en salig soet van binne.
Dit was salig, hemels, lekker. Ons is nog nie klaar geskiet nie, die lekker hou aan, maar die uitsending begin hierdie Sondag. Moe-nou-nie agterna kom sê so jammer jy het dit gemis nie. Maak ‘n knoop in jou oor vir die uitsaaitye (heel bo).
En Jamie Oliver, sawwe lippe en al, het nog baie om te leer. Soos dat ons tamatiebredie met ‘n flentertjie vars groengemmer maak, dat soutribbetjie sing as dit braai op die kole en dat ‘n “skilpadjie” nie vier pote het nie.
Die resepte wat in die reeks gebruik word, sal verskyn op www.pcp.co.za, op www.kyknet.co.za en op www.boerekosresepte.co.za – dis my nuwe webwerf net vir resepte en dit sal vanaf Maandag in werking wees.
Nou oor “Die Groot Boerekosboek”. Dit verskyn in Junie. Daar sal ook ‘n Engelse weergawe wees, “The Great Boerekos Book”. Ek belowe ek sal vroegtydig laat weet sodat getekende eksemplare direk van my kan bestel word teen ‘n spesiale prys.
Dan groet ek nou maar eers. En o ja, almal van julle wat so nuuskierig is, maar te bang om te vra: dit gaan goed met die liefde, dankie. Ek leef my droom vanjaar. Daar is ‘n nuwe boek op pad, ‘n TV-reeks oor boerekos, ‘n sielsgenoot wat my soos ‘n prinses behandel.
Nou weet julle: “ek kook – soms selfs in die kombuis”.